इसी वजह से CBI जांच हो रही; हादसे के 51 घंटे बाद ट्रैक शुरू
Odisha Balasore Train Accident Latest News Update: Yesvantpur-Howrah Duronto Express and Kolkata-Chennai Coromandel Express  Latest Updates, Photos, and Videos  रेल मंत्री अश्विनी वैष्णव 2 जून से बालासोर के बहानगा बाजार स्टेशन में ही रुके। राहत-बचाव और मरम्मत कार्य देखा।
ओडिशा के बालासोर में हुए ट्रिपल ट्रेन हादसे की शुरुआती जांच में पता चला है कि सिस्टम से जानबूझकर छेड़छाड़ की गई है। न्यूज एजेंसी PTI ने रेलवे के सूत्रों के हवाले से दावा किया कि एक्सीडेंट इलेक्ट्रॉनिक इंटरलॉकिंग सिस्टम में गड़बड़ी से हुआ। बिना छेड़छाड़ के यह संभव ही नहीं है कि मेन लाइन के लिए निर्धारित रूट लूप लाइन में बदल जाए।
रेलवे सुरक्षा आयुक्त (CRS) पहले से ही घटना की जांच कर रहे हैं। शुरुआती जांच में कई फैक्ट और जानकारियां निकलकर सामने आई हैं। इसी के बाद CBI जांच की जरूरत महसूस हुई, लिहाजा सरकार ने CBI से जांच की सिफारिश की।
हादसे के बाद पहली ट्रेन निकली तो रेलमंत्री भावुक हुए
हादसे वाले ट्रैक की मरम्मत का काम पूरा हो गया है। हादसे के 51 घंटे बाद रविवार रात को इस ट्रैक से जब पहली ट्रेन रवाना की गई, तब रेल मंत्री अश्विनी वैष्णव हाथ जोड़कर खड़े दिखे। उन्होंने कहा कि हमारी जिम्मेदारी अभी खत्म नहीं हुई। हमारा लक्ष्य लापता लोगों को खोजना है। यह कहकर वे भावुक हो गए।
रेल मंत्री हादसे के बाद से ही बालासोर के बहानगा बाजार स्टेशन पर राहत-बचाव और ट्रैक रिपेयरिंग की निगरानी कर रहे हैं। प्रधानमंत्री मोदी भी शनिवार को बालासोर का दौरा करने के बाद रेल मंत्री से लगातार रेस्क्यू ऑपरेशन से जुड़े अपडेट्स ले रहे थे।
रेस्क्यू ऑपरेशन खत्म हो गया है, NDRF की सभी नौ टीमें घटनास्थल से वापस लौट रही हैं। रेल मंत्री अश्विनी वैष्णव ने कहा कि रविवार रात को रेलवे ट्रैक साफ कर दिया गया था। इसके बाद 50-60 से ज्यादा ट्रेनें वहां से गुजर चुकी हैं।
कल कटक और भुवनेश्वर जाएंगी ममता
पश्चिम बंगाल की मुख्यमंत्री ममता बनर्जी ने सोमवार को हावड़ा में ओडिशा ट्रेन हादसे में जान गंवाने वाले लोगों को श्रद्धांजलि दी। वे कल कटक और भुवनेश्वर जाएंगी। यहां वे हादसे में जान गंवाने वाले बंगाल के लोगों के परिजन और घायलों से मुलाकात करेंगी।
बुधवार को ममता हादसे में मरने वालों के परिजन को आर्थिक मदद के लिए 5 लाख रुपए की चेक और परिवार के सदस्य को होम गार्ड की नौकरी के लिए अप्वाइनमेंट लेटर देंगी। वे हादसे में गंभीर रूप से घायल हुए लोगों को 50 हजार और मामूली रूप से घायल लोगों को 25 हजार रुपए की आर्थिक मदद देंगी।
दक्षिण पूर्व रेलवे के CPRO आदित्य कुमार चौधरी ने कहा कि कुछ जगह गलत खबरें चल रही हैं कि रेलकर्मी भाग गए हैं। लोको पायलट के मरने की खबर भी चल रही है, जबकि वो AIIMS भुवनेश्वर में भर्ती हैं और वो खतरे से बाहर हैं। रेलवे की ओर से इससे जुड़ी सही जानकारी शेयर की जा रही है।
हादसे के 48 घंटे बाद झाड़ियों में बेहोश मिला युवक
हादसे के 48 घंटे बाद रविवार रात घटनास्थल से एक यात्री जिंदा मिला। हादसे के वक्त वह बोगी से निकलकर झाड़ियों में गिरकर बेहोश हो गया था। युवक की पहचान असम के रहने वाले डिलाल के रूप में हुई है।उसे तुरंत रेस्क्यू करके इलाज के लिए भेजा दिया गया, जहां उसे होश भी आ गया। घटना में उसका फोन और वॉलेट गायब हो गया।
हादसे से जुड़े 3 बड़े बयान 
ओडिशा सरकार ने कहा- हादसे में 288 नहीं, 275 जानें गईं
ओडिशा के चीफ सेक्रेटरी प्रदीप जेना ने रविवार सुबह दावा किया कि हादसे में 288 नहीं, बल्कि 275 लोगों की जान गई है। उन्होंने कहा कि कुछ शव दो बार गिन लिए गए थे, इस वजह से मृतकों की संख्या में गड़बड़ी हुई। हादसे में 1,175 लोग घायल हुए, जिनमें से 793 को इलाज के बाद डिस्चार्ज किया जा चुका है।
इस पर बंगाल की मुख्यमंत्री ममता बनर्जी ने कहा था कि हमारे पास हादसे में जान गंवाने वालों की लिस्ट बढ़ रही, लेकिन उनके पास घट रही है। हादसे में पश्चिम बंगाल के 162 लोगों की जान गई है।अब तक पूरी लिस्ट नहीं मिल पाई है। बहुत से ऐसे लोग भी यात्रा करते हैं जो लिस्ट में नहीं होते। 182 शवों की अब तक पहचान नहीं हुई है
बहानगा बाजार स्टेशन के आउटर पर टकराई थीं तीन ट्रेन
हादसा 2 जून को शाम 7 बजकर 10 मिनट पर हुआ था। रेलवे अधिकारियों ने बताया था कि बहानगा बाजार स्टेशन की आउटर लाइन पर एक मालगाड़ी खड़ी थी। हावड़ा से चेन्नई जा रही कोरोमंडल एक्सप्रेस यहां डीरेल होकर मालगाड़ी से टकरा गई। एक्सप्रेस का इंजन मालगाड़ी पर चढ़ गया और बोगियां तीसरे ट्रैक पर जा गिरीं। तीसरे ट्रैक पर आ रही बेंगलुरु-हावड़ा एक्सप्रेस ने कोरोमंडल एक्सप्रेस की बोगियों को टक्कर मार दी।
नीचे दिए यार्ड ले-आउट के जरिए दुर्घटना के समय तीनों ट्रेनों की स्थिति को समझा जा सकता है...
इस ले-आउट को देखने पर हादसे के वक्त तीनों ट्रेन की स्थिति साफ हो जाती है...
14 साल, शुक्रवार का यही वक्त, जब ओडिशा में ही कोरोमंडल एक्सप्रेस बेपटरी हुई थी
कोरोमंडल एक्सप्रेस 14 साल साल पहले यानी कि 13 फरवरी 2009 को भी ऐसे ही हादसे का शिकार हुई थी। इत्तफाक की बात है कि वह हादसा भी शाम के साढ़े 7 बजे के करीब ही हुआ था। ट्रेन जाजपुर रेलवे स्टेशन की ओर जा रही थी। इसी दौरान वह गलत ट्रैक पर चली गई और उसकी 8 बोगियां पलट गई थीं। हादसे में 16 यात्रियों की मौत हुई थी और 40 से ज्यादा घायल हुए थे।
चलते-चलते ओडिशा में ट्रेन हादसे से जुड़ी इन खबरों से भी गुजर जाइए... 
4 ट्रैक, 3 ट्रेन, डिरेलमेंट और भिड़ंत:ओडिशा में कुछ मिनटों में कैसे हुआ 28 साल का सबसे बड़ा ट्रेन हादसा
ओडिशा के बालासोर जिले के बहानगा में शुक्रवार शाम हुए ट्रिपल ट्रेन एक्सीडेंट के वीभत्स वीडियो और तस्वीरें तो आपने देख ली होंगी। अब सभी के मन में सवाल है कि एक साथ 3 ट्रेनों की भिड़ंत कैसे हुई? जवाब जानने के लिए पूरी खबर यहां पढ़ें...
PHOTOS से समझें ट्रेन हादसा:17 डिब्बे पटरी से उतरे, एक्सप्रेस का इंजन मालगाड़ी पर चढ़ गया
ओडिशा ट्रेन हादसा दिल दहला देने वाला है। अब तक 288 लोगों की मौत हो चुकी है। 900 से ज्यादा लोग घायल हैं। शुक्रवार शाम को जब हादसे की खबर आई थी तब किसी को इस बात का अंदाजा नहीं था कि यह इतना भयानक हो सकता है। पूरी खबर पढ़ें...
अंधेरे में अपनों के टुकड़े तलाशते रहे लोग: कहीं किसी का हाथ पड़ा था तो कहीं पैर; कई डिब्बों में फंसे थे
अंधेरा होने के कारण रोते-बिलखते लोग अपनों को तलाशते रहे। कुछ को धड़ मिला, तो सिर नहीं। लोग चीखते हुए अपनों के टुकड़े बटोरते दिखे। हालात ऐसे थे कि बोगियों में फंसे बच्चों और महिलाओं को कोच से बाहर निकालने के लिए सीढ़ी का सहारा लेना पड़ा। पूरी खबर पढ़ें...